Ttrebga d uẓeṭṭa n ibernyas d iceṭṭiḍen,, isebbi, acraw .arnu ɣur-s axeddim n lexla, ladɣa iqwiṛen, alqaḍ n uzemmur d wayen nniḍen. Tura, tuget n tlawin ɣṛan-t ayen sen-t-yeksen tazaglutt-nni yuɣalen fell-asen-t ɣef teɣzi n leqṛun. Ass-s ad tt-tafeḍ d tamejjayt, d taselmadt, d tabugaṭutt, d tajenyuṛt, d taneɣmast,…Ula d tid ur nṣaweḍ ara ad kecmen-t ɣer tesdawit, ṣawḍen-t ad tebɛen-t abrid n lḥirfat yemxallafen am txeggaṭ, asebbi, amcaḍ, ma nebder-ed kra ger wiyyaḍ.